મુંબઇ: વૉટ્સઍપ સહિત સોશિયલ મીડિયાની બોલબાલાવાળા વર્તમાન સમયમાં વૉટ્સઅૅપ સંબંધી ગુનાની મહારાષ્ટ્રમાં એક ઘટના બની છે. અહેમદનગરમાં એક વૉટ્સઅૅપ ગ્રૂપમાંથી એક મેમ્બરને રિમૂવ કરાતાં તેના ઇશારે કેટલાક યુવકોએ તે વૉટ્સઅૅપ ગ્રૂપના એડમિન પર હુમલો કર્યો હોવાનું પોલીસે જણાવ્યું છે. અહેમદનગરના એમઆઇડીસી પોલીસ સ્ટેશનના સિનિયર પોલીસ ઇન્સ્પેક્ટર વિનોદ ચવાણે કહ્યું કે અહેમદનગરના ચૈતન્ય શિવાજી ભોર (18) પર ગત 17 તારીખે અહેમદનગર-મનમાડ રોડ પરની એક મેસમાં 3 શખ્સોએ તીક્ષ્ણ હથિયારથી હુમલો કર્યો હતો.